text: [{"text_idx": "#000004", "text": "Onnur u\u0301tga\u0301van av UEFA Europa Conference League kom at enda vi\u00f0 finalu a\u0301 Fortuna leikv\u00f8llinum i\u0301 Prag i\u0301 gja\u0301rkv\u00f8ldi\u00f0, og ta\u00f0 var eitt felag u\u0301r landinum vi\u00f0 h\u00e6gstu evropeisku styrkismetingini, sum vann kappingina. Talan var to\u0301 ikki um eitt av ovaru li\u00f0unum i\u0301 fremstu ensku kappingini. West Ham enda\u00f0i a\u0301 14. pla\u0301ssi i\u0301 Premier League, men hevur - anna\u00f0 a\u0301ri\u00f0 a\u0301 ra\u00f0 sta\u00f0i\u00f0 seg v\u00e6l i\u0301 evropeiskari kapping. I\u0301 fj\u00f8r komu David Moyes og hansara li\u00f0 i\u0301 ha\u0301lvfinaluna i\u0301 Europa League, og nu\u0301 vann felagi\u00f0 u\u0301r London yngstu kappingina hja\u0301 UEFA.Ta\u00f0 var Said Benrahma, i\u00f0 leg\u00f0i West Ham a\u0301 odda vi\u00f0 brotssparki i\u0301 62. minutti. Fimm minuttir seinni javna\u00f0i Giacomo Bonaventura fyri Fiorentina, og eina l\u00f8tu sa\u0301 ta\u00f0 u\u0301t til at fara at enda i\u0301 longdari leikti\u0301\u00f0."}, {"text_idx": "#000005", "text": "Bowen og hinir fegnast um sigursma\u0301li\u00f0 (Mynd: EPA)I\u0301 92. minutti bragda\u00f0i to\u0301 aftur hja\u0301 West Ham, og var ta\u00f0 a\u0301lopskendi Jarred Bowen, i\u00f0 gj\u00f8rdist hetjan. Ma\u00f0urin vi\u00f0 fy\u0301ra A-landsdystum fyri Ongland var a\u0301 r\u00e6tta sta\u00f0num, 2-1, og so kundu \u00f8ll i\u0301 ensku leguni fegnast, og Moyes gav gamla pa\u0301pa si\u0301num hei\u00f0ursmerki si\u0301tt a\u0301 v\u00f8llinum. Skotin hevur sta\u00f0i\u00f0 a\u0301 odda fyri West Ham i\u0301 try\u0301 og eitt ha\u0301lvt a\u0301r, men starv hansara var samb\u00e6rt bretskum mi\u00f0lum i\u0301 vanda, um West Ham ikki vann finaluna. Ta\u00f0 er to\u0301 greitt, at hetta var si\u0301\u00f0sti dystur hja\u0301 Declan Rice fyri felagi\u00f0. Eftir finalusigurin i\u0301 gja\u0301r fekk enska mi\u00f0vallarstj\u00f8rnan no\u0301gvar spurningar um, hvar framti\u0301\u00f0 hansara liggur. Sto\u0301rur a\u0301hugi er fyri Rice, men hann vildi ikki va\u0301tta\u00f0 naka\u00f0 ta\u0301. I\u0301 dag hevur h\u00f8vu\u00f0seigarin og forma\u00f0urin i\u0301 felagnum, David Sullivan, to\u0301 sagt, at felagi\u00f0 fer at lurta eftir bo\u00f0um uppa\u0301 Declan Rice, og at man ikki vil for\u00f0a honum i\u0301 at fara."}, {"text_idx": "#000006", "text": "Declan Rice vi\u00f0 steypuni (Mynd: EPA)David Moyes hevur veri\u00f0 undir try\u0301sti i\u0301 a\u0301r - aftur hevur skotin to\u0301 vi\u0301st si\u0301tt vir\u00f0i (Mynd: EPA)Hetta er fyrsta sto\u0301ra steypi\u00f0 hja\u0301 West Ham i\u0301 43 a\u0301r. I\u0301 1980 vann London-felagi\u00f0 FA Cup a\u0301 tri\u00f0ja sinni. Hetta er ikki fyrsta evropeiska steypi\u00f0 a\u0301 markna\u00f0inum: I\u0301 1965 vann West Ham UEFA Cup fyri steypavinnarar (ta\u0301 n\u00e6stst\u00f8rstu evropeisku kappingina) og var eisini ein av vinnarunum i\u0301 Intertoto Cup i\u0301 1999.Hetta var onnur vikan a\u0301 ra\u00f0, at eitt italskt li\u00f0 tapti evropeiska finalu. Roma, i\u00f0 vann fyrstu Conference League-kappingina i\u0301 fj\u00f8r, tapti Europa League-finaluna fyri Sevilla. Leygarkv\u00f8ldi\u00f0 skal Inter Milan royna at koppa sto\u0301rfavorittinum Manchester City i\u0301 Champions League-finaluni."}, {"text_idx": "#000009", "text": "Kvinnurnar komnar uppa\u0301 pla\u0301ss i\u0301 Ky\u0301pros"}]